Texas
Texas sijaitsee Suurten tasankojen eteläpäässä, Meksikonlahden rannalla. Osavaltio rajoittuu lännessä New Mexicon osavaltioon ja Rio Grande -jokeen, joka on samalla Yhdysvaltojen ja Meksikon välinen raja. Pohjoisessa Texasiin kuuluu ns. "Texas Panhandle", joka sijaitsee Suurilla tasangoilla. Texasin pohjoispuolella sijaitsee Oklahoman osavaltio. Idässä Texas sen sijaan rajoittuu Arkansasin ja Louisianan osavaltioihin. Texasin pinta-ala on 695 622 neliökilometriä ja se on Alaskan jälkeen Yhdysvaltain toiseksi suurin osavaltio. Merkittäviä kaupunkeja ovat Dallas, Fort Worth, Houston, San Antonio, Austin ja Plano.
Yhdysvaltain Grand Prix 2012
Yhdysvaltain Grand Prix 2012 (virallisesti 2012 Formula 1 United States Grand Prix) oli Formula 1 -kauden 2012 19. osakilpailu, joka ajettiin 18. marraskuuta uudella Circuit of the Americasin moottoriradalla, Texasin osavaltion pääkaupungissa Austinissa. Edellisen kerran Yhdysvaltain mantereella oli ajettu Formula 1 -sarjan osakilpailu vuonna 2007 Indianapolisissa.